# Ivan Ajvazovskij

| Ivan Ajvazovskij |
| --- |
|  |
| Født | Հովհաննես Այվազյան 17. juli 1817 Feodosia |
| Død | 19. apr. 1900   (82 år) Feodosia |
| Beskjeftigelse | Kunstmaler, billedkunstner, kunstsamler  |
| Utdannet ved | Simferopol gymnasium №1 (1830–1833) Det russiske kunstakademiet (1833–1837; elev av: Maksim Vorobjev) |
| Søsken | Gabriel Aïvazovski |
| Barn | Zjanna Ivanovna Ajvazovskaja |
| Nasjonalitet | Det russiske keiserdømmet |
| Gravlagt | St. Sarkis Church (Feodosia) |
| Medlem av |
7 oppføringer

* Det russiske kunstakademiet
* Accademia di belle arti di Roma
* Accademia di Belle Arti, Firenze
* Staatliche Akademie der Bildenden Künste Stuttgart
* Rijksakademie van beeldende kunsten
* Russian Geographical Society
* Accademia delle Arti del Disegno
 |
| Utmerkelser |
10 oppføringer
Ridder av Æreslegionen (1857) 2. klasse av Sankta Annas orden Den hvite ørns orden 2. klasse av Sankt Vladimirs orden Ridder av Sankt Aleksander Nevskij-ordenen 2. klasse av Mecidi-ordenen Keiserlige Kunstakademiets store guldmedalje (1837) Sankt Vladimirs orden Sankta Annas orden Osmanieordenen

 |
|

---

Ivan Ajvazovskij på Commons |

**Ivan Konstantinovitsj Ajvazovskij** (russisk: Иван Константинович Айвазовский, armensk: *Hovhannes Aivazovsky*; Հովհաննես Այվազովսկի; født 17. julijul./ 29. juli 1817greg. i Feodosija, død 19. apriljul./ 2. mai 1900greg. samme sted) var en russisk kunstmaler av armensk ætt. Han er mest berømt for sine marinemotiv, de utgjør mer enn halvparten av alle maleriene hans. Orientalisten Gavril Ajvazovskij var en eldre bror.

## Liv og arbeid

*Måneopplyst kystlandskap med skipsvrak*
Ajvazovskij kom til verden i byen Feodosia på Krym-halvøya, i en familie av armensk opphav. Familienavnet til foreldrene var Ajvazjan. Noen av maleriene hans er signert «Hovhannes Ajvazjan», med armenske bokstaver.

For å utvikle talentet sitt som maler fikk Ajvazovskij pengestøtte så han kunne ta utdanning på gymnas i Simferopol. En general i byen ble gjort oppmerksom på han, og skaffet han så læreplass hos en kunstmaler i Moskva. Fra august 1833 fikk han mulighet til å studere maleri ved St. Petersburgs kunstakademi.

Ajvazovskij slo sommeren 1836 følge med en admiral på tjenestereise til Finland, sommeren etter fulgte han samme admiralen til Krim. Her malte han en hel serie med portretter av kystbyene på Krim. Et stort reisestipend fra tsarhoffet gjorde det mulig for Ajvazovskij i 1839 å besøke byene Berlin, Dresden, Wien, Trieste, Venezia og Firenze før han slo seg til i Roma. Der skulle han studere de antikke mestrene. Derifra reiste han i 1840 til Paris, der han var oppfordret til å ta del i en utstilling på Salongen. Våren 1841 vendte han tilbake til Roma, besøkte London året derpå. Han oppholdt seg i den britiske hovedstaden noen uker. Tilbakereisen førte han over Lisboa og Madrid og atter til Roma.

I 1844 vendte Ajvazovzkij over Amsterdam tilbake til St. Petersburg. I Amsterdam holdt han sin første særutstilling. Vel hjemme i Russland ble han av tsaren utnevnt til marinestabens maler. Første oppgave var å utvikle uniformene i krigsmarinen. Han skulle gjennom årene komme til å male mange verk for marinen.

I 1846 reiste Ajvazovskij til Istanbul etter invitasjon fra sultan Abdülmecid. Det var det første av åtte lengre opphold i Istanbul, over de neste 45 årene. I Istanbul fikk han som en slags hoffmaler for tre ottomanske sultaner, Abdülmecid, Abdulaziz og Abdulhamid, en rekke oppdrag. 30 av maleriene hans er i dag utstilt i det ottomanske keiserpalasset. Mange andre bilder finnes på andre ulike museum i Tyrkia.

Ajvazovskij slo seg ned i fødebyen Feodosia i 1847, der han hadde fått bygd et stort atelier. Vinteren 1857/58 hadde han tilhold i Paris, stilte ut sine verk der. Han var utsending ved åpningen av Suez-kanalen i 1869, med oppdrag fra hoffet om å male et monumentalmaleri. En stor utstilling av hans arbeid ble holdt i St. Petersburg i 1873.

*Slaget ved Sinope*, 1853.
## Suksess

Gjennom et langt kunstnerliv ble Ajvazovskij den mest produktive av samtidige, russiske kunstmalere. Han la igjen over 6000 verk ved sin død i 1900. Med midler tjent gjennom sin suksessfulle karriere som kunstner, åpnet han kunstskole og galleri i hjembyen Feodosija.

Han døde i fødebyen, 82 år gammel.

Det blir fortalt at Ajvazovskij var den mest forfalskede av alle russiske kunstmalere noensinne.

## Referanser

## Eksterne lenker

* (en) Ivan Aivazovsky – kategori av bilder, video eller lyd på Commons

* (en) Иван Константинович Айвазовский – galleri av bilder, video eller lyd på Commons
* *Artikkelen har ingen egenskaper for filmpersondatabaser i Wikidata*
* *Artikkelen har ingen egenskaper for musikkdatabaser i Wikidata*